钦定古今图书集成/明伦汇编/氏族典/第134卷 > 《廖用贤尚友录》 > 秦传序
## 钦定古今图书集成/明伦汇编/氏族典/第134卷 > 《廖用贤尚友录》 > 秦传序

按《宋史秦传序传》：“传序，江宁人，淳化五年，充夔峡巡
检使。李顺之乱，贼众奄至，傅夔州城下。传序督士卒
昼夜拒战，婴城既久，危蹙日甚，长吏皆奔窜投贼，城
中乏食，传序出囊橐服玩，尽市酒肉以犒士卒，慰勉
之，众皆感泣力战。传序度力不能拒，乃为蜡书遣人
间道上言：‘臣尽死力，誓不降贼’。”城坏，传序赴火死。